161 



ikke alle nye; mange af dem gaae langt tilbage i Tiden, men i de 

 senere Aar vendte hans hele Virksomhed sig mere og mere til 

 denne reflecterende Side. Grundtanken i denne hele Anskuelse er 

 den: at Naturlovene ere Fornuftlove, at vi i Folelsen for det Skjonne 

 og Ædle kunne eftervise Sammenhængen med hine Naturlove. Han 

 staaer ved denne Reflection bestandig paa Erfaringens brede Basis, 

 og vinder derved en Sikkerhed i sin Betragtning, som virker vel- 

 gjorende paa Læserne. Oversat i flere fremmede Sprog har denne 

 Bog fundet talrige Læsere i hele Europa, men forst Fremtiden kan 

 lære, hvilken Indflydelse den vil udove paa Anskuelserne. 



Til samme Retninghore ogsaa hans digteriske Arbeider, ved hvilke 

 han især, men ikke udelukkende har holdtsig til Læredigtets Form. Hans 

 „Luftskib" har fundet mange Læsere og Beundrere, og flere tydske 

 Oversættelser deraf ere udkomne. Det er mig kjært at kunne 

 overlade Fremstillingen af denne philosophisk-poetiske' Retning til 

 Etatsraad Hauch; der ved sin hele Udvikling netop er skikket dertil, 

 og ved mangeaarige Venskabsforhold til den Afdode er tilskyndet 

 til Udarbejdelsen af hans Biographie. " I ham ville disse Retninger 

 finde en ligesaa kyndig som grundig Bedominer. 



I dette vort Selskab var Orsted i en lang Række af Aar et meget 

 virksomt Medlem, der ved sit store Navn ikke lidet har bidraget 

 til dets Glands og Beromthed. Næsten alle hans Opdagelser bleve 

 forst forelagde i vore Moder; som Embedsmand var han utrættelig, 

 og faa Gange have vi savnet ham paa sin Plads. Ved sine 

 omfattende Kundskaber bidrog han meget til Selskabets Liv, saa at 

 det ikkun sjelden indtraf, at der savnedes Gjenstande for Med- 

 delelserne. 



Som Universitetslærer har han i henved et halvt Aarhundrede 

 tolket sin Videnskab for de Studerende; og endnu i de senere Aar 

 af hans Liv maatte man beundre den Varme, hvormed han fore- 

 drog selv dens Elementer, en Gjentagelse, der for en mindre livlig 

 Aand maatte have virket svækkende og slovende. Han indskræn- 

 kede ikke sine belærende og vækkende Foredrag til Forelæsninger 

 for Studenter og Polytechnikere, men greb ogsaa gjerne Ordet 

 ved andre Lejligheder, og naar han saaledes talede om sine Ynd- 



